

**Usmernenie Riadiaceho orgánu pre Regionálny operačný program a operačný program bratislavský kraj č. 2/2015**

|  |
| --- |
| **Vec:****Usmernenie Riadiaceho orgánu pre Regionálny operačný program a Operačný program Bratislavský kraj k ukončovaniu realizácie projektov**  |
|  |  |
| **Určené pre:** | **Riadiaci orgán pre Regionálny operačný program a Operačný program Bratislavský kraj – odbor realizácie ROP a OPBK, Sprostredkovateľské orgány pod riadiacim orgánom** |
|  |  |
| **Vydáva:** | Ministerstvo pôdohospodárstva a rozvoja vidieka SR |
|  |  |
|  |  |
| **Dátum vydania:** | 05.10.2015 |
| **Dátum aktualizácie:** | - |
| **Obsah:** |  |
|  | 1. [Cieľ usmernenia](#_Cieľ__usmernenia)
2. [Postup pri zmene projektu](#_Postup_pri_predkladaní)
3. Postup pri implementácii projektu
4. [Projektový a administratívny cyklus](#_PROJEKTOVÝ_A_ADMINISTRATÍVNY)
5. [Záverečné](#_Prílohy) ustanovenia
 |
| **Schválil:** | minister pôdohospodárstva a  rozvoja vidieka Slovenskej republiky |
|  | Ľubomír Jahnátekminister pôdohospodárstva a rozvoja vidiekaSlovenskej republiky |

1. **Cieľ usmernenia**

V zmysle **Metodického pokynu Centrálneho koordinačného orgánu č. 16** k uzatváraniu operačných programov 2007-2013 (ďalej len „MP CKO č. 16“) konečný termín oprávnenosti výdavkov je stanovený v zmysle čl. 56 nariadenia Rady (ES) č. 1083/2006 do 31. 12. 2015. Všetky výdavky realizované prijímateľom musia byť do tohto termínu uhradené, po tomto termíne ich nemožno považovať za oprávnené a nemožno si ich nárokovať. Zároveň musí byť do tohto termínu ukončená realizácia aktivít projektov v zmysle podmienok stanovených v príslušnej výzve a Zmluve o poskytnutí nenávratného finančného príspevku (ďalej len „Zmluva o NFP“).

Postup upravený v tomto usmernení sa ustanovuje v súlade usmernením EK k ukončeniu operačných programov (ďalej len „OP“) prijatých na účely využívania pomoci z Európskeho fondu regionálneho rozvoja, Európskeho sociálneho fondu a Kohézneho fondu (2007 – 2013), s MP CKO č. 16 a Usmernením CO č. 1/2013-U k ukončeniu pomoci zo štrukturálnych fondov, Kohézneho fondu a Európskeho fondu pre rybné hospodárstvo na programové obdobie 2007 – 2013 v platnom znení (ďalej len „Usmernenie CO č. 1/2013-U“).

V zmysle rozhodnutia Komisie č. C(2015) 2771 z 30. apríla 2015, ktorým sa mení rozhodnutie C(2013) 1573 o schválení usmernení k ukončeniu operačných programov prijatých na účely využívania pomoci z Európskeho fondu regionálneho rozvoja, Európskeho sociálneho fondu a Kohézneho fondu (2007 – 2013), bod 3.5 prílohy „closure guidelines“, v čase predloženia dokladov o ukončení programu musia členské štáty zabezpečiť, aby všetky projekty zahrnuté v dokladoch k ukončovaniu programu (t.j. k 31.03.2017) fungovali, čo znamená, že sú hotové a v prevádzke, a tým pádom sa považujú za oprávnené.

V nadväznosti na uvedené a v snahe ukončiť implementáciu programu s elimináciou projektov, ktoré budú v zmysle usmernenia CO č. 1/2013 – U  spĺňať definíciu „nefungujúcich projektov“ (a to len v súvislosti s finančným riadením) Riadiaci orgán (ďalej len „RO“) vydáva toto usmernenie, ktoré stanovuje postup pri implementácii projektov identifikovaných pred týmto termínom ako „potenciálne nefungujúce“. Ostatné postupy v súvislosti s uvedenými projektmi stanovuje usmernenie EK k ukončovaniu OP a MP CKO č. 16.

RO pre účely tohto usmernenia považuje za „potenciálne nefungujúci projekt" aj projekt, v rámci ktorého nie je prijímateľ schopný ukončiť realizáciu aktivít projektu do zmluvne stanoveného termínu. RO považuje za dôležité prijímateľov vopred informovať o možnostiach, ako projekt aj za takejto situácie úspešne zrealizovať a v zmysle Usmernenia CO č. 1/2013-U, MP CKO č. 16 zabezpečiť „sfunkčnenie projektu“ do 31. 07. 2016.

V zmysle MP CKO č. 16 RO resp. Sprostredkovateľský orgán pod riadiacim orgánom (ďalej len „SO/RO“) je povinný zabezpečiť v termíne do 30. 09. 2016 predloženie prílohy č. 5 uvedeného metodického pokynu certifikačnému orgánu a orgánu auditu.

1. **Postup pri zmene projektu**

RO resp. SO/RO vykoná analýzu všetkých projektov v realizácií z hľadiska ich dosahovaných cieľov a termínu ukončenia realizácie aktivít. Pre každý projekt, pri ktorom je predpoklad **že nebude riadne** ukončený najneskôr do zmluvne stanoveného termínu, RO, resp. SO/RO bude aplikovať nasledovné základné podmienky aplikácie tohto usmernenia:

* 1. všetky projekty, ktoré budú posudzované v zmysle tohto usmernenia musia mať ukončený proces verejného obstarávania vrátane vykonanej administratívnej kontroly RO resp. SO/RO,
	2. prijímateľ realizuje aktivity projektu v zmysle Zmluvy o NFP. **Ak termín realizácie aktivít projektu uplynul a prijímateľ nepožiadal o predĺženie harmonogramu realizácie aktivít projektu,  potom je tento prijímateľ vylúčený z posudzovania a aplikácie postupu podľa tohto usmernenia,**
	3. RO resp. SO/RO posúdi projekty v realizácii z časového a vecného hľadiska,
	4. RO, resp. SO/RO informuje prijímateľov (pri ktorých je predpoklad, **že projekt nebude riadne a včas** ukončený) o skutočnostiach, ktoré by kategorizovali dané projekty ako „nefungujúce“ a zároveň daných prijímateľov informuje o možnostiach predĺženia harmonogramu realizácie aktivít projektu v zmysle tohto usmernenia tak, aby mohli úspešne ukončiť realizáciu projektu,
	5. **harmonogram realizácie aktivít projektu (hlavných aj podporných, t. j. „sfunkčnenie“ projektu) je možné predĺžiť na základe zachovania postupov stanovených v Zmluve o  NFP a v zmysle tohto usmernenia maximálne však do 31.07.2016,**
	6. dodatkom k zmluve o NFP možno predĺžiť lehotu na ukončenie realizácie aktivít projektu najviac o 18 mesiacov oproti základnému zmluvnému termínu ukončenia realizácie aktivít projektu (maximálne však do 31.07.2016).

|  |
| --- |
| **V zmysle tohto usmernenia zmenu projektu iniciuje prijímateľ. Charakter a rozsah zmeny je považovaný za podstatný, t.j. je nevyhnutná aktualizácia zmluvného vzťahu formou písomného a očíslovaného dodatku k Zmluve o NFP.****Podstatnou zmenou v zmysle tohto usmernenia sa rozumie najmä: zmena spôsobu financovania projektu a zmena harmonogramu realizácie aktivít projektu.**V zmysle Zmluvy o NFP je prijímateľ povinný oznámiť a zdôvodniť RO resp. SO/RO všetky zmeny projektu (podstatné aj nepodstatné) a skutočnosti, ktoré majú vplyv alebo súvisia s plnením Zmluvy o NFP alebo sa akýmkoľvek spôsobom Zmluvy o NFP týkajú alebo môžu týkať bezodkladne, t.j. **do 7 kalendárnych dní od ich vzniku.** Prijímateľ je povinný predložiť žiadosť o zmenu projektu v zmysle tohto usmernenia podľa podmienok Zmluvy o NFP v prípade, že je možné dôvodne predpokladať omeškanie s ukončením aktivít projektu.**RO a SO/RO je oprávnený pri posudzovaní návrhu zmeny projektu aplikovať individuálny prístup a zohľadňovať faktory vzťahujúce sa výlučne na konkrétny projekt za dodržania princípu rovnakého zaobchádzania so všetkými prijímateľmi.**Súčasťou žiadosti o zmenu v zmysle tohto usmernenia môže byť aj iná zmena projektu. |

Žiadosť o zmenu projektu obsahuje najmä:

1. podrobné zdôvodnenie zmeny a identifikáciu príčin nedodržania harmonogramu realizácie aktivít projektu,
2. novy časový harmonogram realizácie aktivít projektu (s konečným termínom realizácie aktivít projektu maximálne do 31.07.2016),
3. súhlas prijímateľa - štatutárneho orgánu (uznesenie mesta/obce - ak relevantné), že projekt dofinancuje na vlastné náklady ,
4. odhad výdavkov, ktoré prijímateľ uhradí výlučne z vlastných zdrojov (všetky výdavky projektu, ktoré vzniknú po termíne definovanom zmluvou o NFP).

RO resp. SO/RO na základe doručenej žiadosti o zmenu začne zmenové konanie. Nakoľko je pre komplexné posúdenie žiadosti o zmenu potrebné presne špecifikovať výdavky, ktoré prijímateľ uhradí výlučne z vlastných zdrojov (všetky výdavky projektu v zmysle lehoty stanovenej na oprávnenosť výdavkov na realizáciu aktivít vo výzve resp. Zmluve o NFP,) a spôsob ich financovania je prijímateľ **povinný najneskôr do 30 dní po ukončení** **termínu realizácie aktivít projektu** doručiť na RO resp. SO/RO nový rozpočet projektu (potvrdený autorizovanou osobou v stavebníctve) s identifikáciou výdavkov, ktoré prijímateľ uhradí výlučne z vlastných zdrojov spolu so stanovením spôsobu dofinancovania projektu (vlastné alebo cudzie zdroje) schválené štatutárnym orgánom (uznesenie mesta/obce - ak relevantné).

Na základe žiadosti prijímateľa o zmenu projektu a doplnených podkladov RO resp. SO/RO žiadosť posúdi a následne žiadosť schváli alebo zamietne s ohľadom na stav realizácie projektu a navrhovanú úpravu harmonogramu realizácie aktivít projektu, resp. splnenia iných náležitostí tejto žiadosti o zmenu projektu, prípadne vyzve prijímateľa na doplnenie alebo úpravu žiadosti o zmenu projektu (v prípade formálnych chýb RO resp. SO/RO môže údaje zo žiadosti o zmenu projektu opraviť a premietnuť do návrhu dodatku k Zmluve o NFP).

V súvislosti so schválením žiadosti o zmenu projektu sa zároveň môže vykonať kontrola na mieste realizácie projektu ešte pred podpisom dodatku k Zmluve o NFP. Cieľom kontroly by v takom prípade bolo najmä identifikovanie skutkového stavu realizácie a identifikácia výdavkov, ktoré vznikli rámci zmluvne stanoveného harmonogramu realizácie aktivít projektu a výdavkov, ktoré prijímateľ uhradí len z vlastných zdrojov.

V prípade ak RO resp. SO/RO posúdil výdavky identifikované prijímateľom, že **nie sú v súlade
so skutkovým stavom** realizácie aktivít projektu v danom čase, **RO resp. SO/RO   návrh na zmenu projektu zamietne, v odôvodnených prípadoch vyzve prijímateľa na nápravu.**

Dodatok k Zmluve o NFP bude obsahovať okrem iného:

1. stanovenie záväzného termínu ukončenia realizácie aktivít v  zmysle tohto usmernenia a v súlade so žiadosťou o zmenu projektu,
2. určenie spôsobu financovania projektu schváleného štatutárnym orgánom prijímateľa alebo uznesením mesta/obce/ak relevantné/,
3. rozpočet projektu, s identifikáciou časovo neoprávnených výdavkov, ktoré prijímateľ uhradí z vlastných zdrojov,
4. ustanovenie o postupe vrátenia finančných prostriedkov (resp. odkaz na príslušné ustanovenie Zmluvy o NFP) v prípade ak prijímateľ nesplní príslušné podmienky,
5. iné: môže obsahovať napr. povinnosť pravidelne /mesačne/predkladať správy o realizácii aktivít projektu (spolu s fotodokumentáciou a kópiou stavebného denníka resp. zdôvodnenie nedodržania časového harmonogramu aktivít projektu a pod.).
6. **postup pri impementácií projektu**

Postup pri implementácii „potenciálne nefungujúceho projektu“ je nasledovný:

* 1. prijímateľ zašle žiadosť o platbu, v ktorej si bude uplatňovať len nárok na úhradu posledných oprávnených výdavkov realizovaných do zmluvne stanoveného termínu ukončenia realizácie aktivít projektu spolufinancovaných zo zdrojov EÚ a ŠR,
	2. žiadosť o platbu (poskytnutie predfinancovania) môže prijímateľ predkladať RO resp. SO/RO len do 30.10.2015,
	3. žiadosť o platbu (zúčtovanie predfinancovania) môže prijímateľ predkladať RO resp. SO/RO do 31.01.2016,
	4. žiadosť o platbu refundácia môže prijímateľ predkladať RO resp. SO/RO do 31.01.2016,
	5. priebežné monitorovacie správy prijímateľ predkladá v pôvodne stanovenom intervale v zmysle Zmluvy o NFP,
	6. prijímateľ predloží záverečnú  žiadosť o platbu, ktorá bude obsahovať výlučne výdavky, ktoré vznikli po oprávnenom období pre spolufinancovanie zo zdrojov EÚ a ŠR; prijímateľ si tieto výdavky nebude nárokovať na preplatenie a uvedie ich v žiadosti o platbu ako neoprávnené výdavky. **V rámci zoznamu deklarovaných výdavkov v stĺpci „Nárokovaná suma“ pri takýchto typoch výdavkov sa uvádza vždy „0“. RO resp. SO/RO v zázname z administratívnej kontroly uvedie príslušné odôvodnenie spracovania takejto žiadosti o platbu,**
	7. projekt sa považuje za riadne ukončený, ak došlo k fyzickému ukončeniu projektu (skutočne sa zrealizovali všetky aktivity projektu) a finančnému ukončeniu projektu (prijímateľ uhradil všetky výdavky a prijímateľovi bol uhradený zodpovedajúci NFP),
	8. predložením a schválením záverečnej  žiadosť o platbu, záverečnej monitorovacej správy a iných nevyhnutných dokladov v zmysle Zmluvy o NFP je projekt **úspešne ukončený** a začína plynúť obdobie udržateľnosti projektu podľa Zmluvy o NFP,
	9. všetky neoprávnené výdavky je prijímateľ povinný zdokladovať rovnako ako ostatné výdavky projektu v rámci záverečnej žiadosť o platbu – účtovné doklady, faktúry, fotodokumentácia.

Na postupy definované bodoch 2 a 3 sa primeranie použijú postupy stanovene v internom manuáli procedúr RO ako i internom manuáli procedúr SO/RO.

1. **PROJEKTOVÝ A ADMINISTRATÍVNY CYKLUS tzv. NEFUNGUJÚCEHO PROJEKTU**

31.8.2016

31.7 2016

31.1.2016

Január 2016

December 2015

November 2015

Október 2015

Október 2015

1. **ZÁVEREČNÉ USTANOVENIA**

Týmto usmernením nie sú dotknuté podmienky uvedené v Metodickom výklade RO k časovej oprávnenosti realizácie projektu zo dňa 26.05.2015 (v rámci ROP) a v Usmernení č. 1/2013 Riadiaceho orgánu pre OPBK k ukončeniu pomoci pre programové obdobie 2007-2013 (v rámci OPBK).

*Tabuľka č. 1: Sumarizácia hraničných termínov pre spracovanie žiadostí o platbu na všetkých úrovniach finančného riadenia na národnej úrovni:*

|  |  |
| --- | --- |
| **Orgán** | **Systém platieb** |
| **Refundácia[[1]](#footnote-1)** | **Zálohová platba** | **Predfinancovanie** |
| **Poskytnutie** | **Zúčtovanie** | **Poskytnutie** | **Zúčtovanie** |
| Prijímateľ | 31.01.2016 | 30.10.2015 | 31.01.2016 | 30.10.2015 | 31.01.2016 |
| RO/SORO | + 40 k.d.  |  – | + 40 k.d. |  – | + 14 k.d. |
| PJ | + 8 k.d. |  – | + 8 k.d. |  – | + 8 k.d. |
| Úhrada | – |  – | – |  – | – |
| SŹP | Posledný termín: **druhý aprílový v roku 2016** pre každý operačný program |
| CO | + 14 k.d. | – | + 14 k.d. | – | + 14 k.d. |

*Zdroj: Usmernenie k ukončeniu pomoci zo štrukturálnych fondov, Kohézneho fondu a Európskeho fondu pre rybné hospodárstvo na programové obdobie 2007 – 2013 č. 1/2013-U v platnom znení*

*Tabuľka č. 2: Tabuľka hraničných termínov pre prijímateľov na RO*

|  |  |
| --- | --- |
| Typ žiadosti o platbu | Hraničný termín predloženia žiadosti o platbu – fyzické doručenie na RO ROP |
| **Žiadosť o platbu - predfinancovanie** | 30. októbra 2015 |
| **Žiadosť o platbu – zúčtovanie predfinancovania** | 31. januára 2016 |
| **Záverečná žiadosť o platbu - predfinancovanie**  | 31. januára 2016 |
| **Žiadosť o platbu - refundácia** | 31. januára 2016 |
| **Záverečná žiadosť o platbu - refundácia** | 31. januára 2016 |

1. záverečnú žiadosť o platbu typu refundácia vo výške minimálne 5 % z celkových oprávnených výdavkov na projekt sú povinné predložiť všetky subjekty zo súkromného sektora a subjekty z verejného sektora, ktoré používajú systém zálohových platieb, resp. predfinancovania [↑](#footnote-ref-1)